STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā | Nr.24 | 2021.gada 15.martā |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ekonomikas ministrijas valsts sekretārs | − | E.Valantis |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāvis | − | R.Aleksejenko |
| Ekonomikas ministrijas pārstāve | − | G.Ozola |
| Ekonomikas ministrijas pārstāve | − | A.Strode |
| Ekonomikas ministrijas pārstāve | − | I.Apsīte |
| Ekonomikas ministrijas pārstāve | − | D.Butāne |
| Ekonomikas ministrijas pārstāve | − | Z.Uzuliņa |
| Finanšu ministrijas valsts sekretāre | − | B.Bāne |
| Finanšu ministrijas pārstāve | − | I.Braunfelde |
| Iekšlietu ministrijas valsts sekretārs | − | D.Trofimovs |
| Izglītības un zinātnes ministrijas valsts sekretārs | − | J.Volberts |
| Izglītības un zinātnes ministrijas pārstāvis | − | J.Zīvarts |
| Izglītības un zinātnes ministrijas pārstāvis | − | M.Platonovs |
| Izglītības un zinātnes ministrijas pārstāve | − | U.Berga |
| Izglītības un zinātnes ministrijas pārstāvis | − | R.Kārkliņš |
| Kultūras ministrijas valsts sekretāre | − | D.Vilsone |
| Labklājības ministrijas valsts sekretārs | − | I.Alliks |
| Tieslietu ministrijas valsts sekretārs | − | R.Kronbergs |
| Tieslietu ministrijas pārstāve | − | L.Medina |
| Tieslietu ministrijas pārstāve | − | S.Armagana |
| Satiksmes ministrijas valsts sekretāre | − | I.Stepanova |
| Veselības ministrijas valsts sekretāre | − | D.Mūrmane-Umbraško |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Cirsis |
| Ministru prezidenta padomnieks | − | M.Cepurītis |
| Ministru prezidenta padomniece | − | A.Krasta |
| Valsts kancelejas pārstāve | − | I.Gailīte |
| Valsts kancelejas pārstāve |  | I.Pavloviča |
| Valsts kancelejas pārstāve | − | I.Pavlova |
| Valsts kancelejas pārstāve | − | E.Diure |
| Valsts kancelejas pārstāvis | − | J.Žagars |
| Valsts kancelejas pārstāvis | − | R.Grāvītis |
| Koordinācijas centra pārstāvis | − | V.Vesperis |
| Koordinācijas centra pārstāve | − | S.Sniķere |
| Krīzes vadības padomes sekretariāta vadītāja p.i. | − | K.Druvaskalns |
| Slimību profilakses un kontroles centra pārstāvis | − | J.Perevoščikovs |
| Latvijas Pašvaldību savienības pārstāvis | − | A.Salmiņš |
| Latvijas Pašvaldību savienības pārstāve | − | I.Dundure |
| Latvijas Pašvaldību savienības pārstāve | − | I.Rudzīte |
| Valsts policijas priekšnieks | − | A.Ruks |
| Valsts policijas pārstāvis | − | A.Grišins |
| Valsts robežsardzes pārstāvis | − | I.Ruskulis |
| Valsts ugunsdzēsības un glābšanas dienesta pārstāvis | − | M.Baltmanis |
| Latvijas Brīvo arodbiedrību savienības priekšsēdētājs | − | E.Baldzēns |
| Latvijas Tirdzniecības un rūpniecības kameras valdes priekšsēdētājs | − | J.Endziņš |
| Latvijas Tirdzniecības un rūpniecības kameras pārstāve | − | K.Zariņa |
| Latvijas Darba devēju konfederācijas pārstāve | − | I.Kiukucāne |
| Rīgas domes pārstāvis | − | J.Meirāns |
| Rīgas domes pārstāve |  | I.Kondrāte |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst. 14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Slimību profilakses un kontroles centra pārstāvja sniegto informāciju par aktuālo epidemioloģiskās drošības situāciju.
2. Pieņemt zināšanai Iekšlietu ministrijas sniegto informāciju par iknedēļas statistiku un veiktajiem kontroles pasākumiem ārkārtējās situācijas laikā.
3. Pieņemt zināšanai Valsts ugunsdzēsības un glābšanas dienesta pārstāvja sagatavoto informāciju par epidemioloģiskās drošības nodrošināšanas resursu apjomiem noliktavās.
4. Pieņemt zināšanai Aizsardzības ministrijas pārstāvja sniegto informāciju par epidemioloģiskās drošības nodrošināšanas resursu iepirkumiem un plānotajām piegādēm.
5. Valsts ugunsdzēsības un glābšanas dienestam kopīgi ar Aizsardzības ministriju un Veselības ministriju vienoties par visefektīvāko rīcību saistībā ar to individuālās aizsardzības līdzekļu izmantošanu, kuriem tuvojas derīguma termiņa beigas (līdzvērtīga maiņa; izsniegšana bez atlīdzības).
6. Pieņemt zināšanai Veselības ministrijas pārstāves sniegto informāciju par Slimību profilakses un kontroles centra sagatavoto informāciju par epidemioloģiskas izmeklēšanas kapacitāti (ievērojami uzlabojies laiks, kurā persona ar apstiprinātu Covid-19 diagnozi saņem zvanu no SPKC / ārpakalpojuma; pēc ārpakalpojuma piesaistīšanas epidemiologiem ir vairāk laika epidemioloģiskās uzraudzības veikšanai un uzliesmojumu identificēšanai; uzlabojies kontaktpersonu apzināšanas un apziņošanas laiks).
7. Veselības ministrijai kopīgi ar Tieslietu ministriju, Labklājības ministriju un tiesībsargu izvērtēt juridisko pamatojumu personas tiesību ierobežošanai atteikties veikt Covid-19 infekcijas testu tajos gadījumos, kad testa rezultāta iegūšana ir pamats citu sabiedrības locekļu veselības apdraudējuma novēršanai.
8. Veselības ministrijai izvērtēt, kurā normatīvajā aktā (Epidemioloģiskās drošības likums, Pacientu tiesību likums vai cits) veicami attiecīgi grozījumi, lai sakārtotu datu aizsardzības jautājumus, un sākt darbu pie tā izstrādes.
9. Veselības ministrijai precizēt izstrādātos kritērijus stingrāku Covid-19 drošības un piesardzības pasākumu ieviešanai (kritēriji D scenārijam) atbilstoši diskusijai sēdes laikā (intensīvās terapijas gultu noslodze; testēšanas apjoms; kritēriji ir tikai signāls lēmuma izvērtēšanai un situācijas pārskatīšanai; reģionālo uzliesmojumu aspekts).
10. Pieņemt zināšanai Pārresoru koordinācijas centra sniegto informāciju par sagatavotajiem priekšlikumiem COVID-19 ierobežojumu vērtēšanas metodoloģijai un ekspertu grupas sastāvam.
11. Ministrijām, balstoties uz Valsts kancelejas un Tieslietu ministrijas sagatavoto pārskatu (sadalījumu) pa nozarēm, kuru darbība ir ierobežota uz ārkārtējās situācijas laiku ar Ministru kabineta 2020.gada 6.novembra rīkojumā Nr.655 “Par ārkārtējās situācijas izsludināšanu” noteikto regulējumu, līdz 2021.gada 17.martam sagatavot savus priekšlikumus atvēršanas scenārijiem un drošajiem protokoliem ierobežojumu pakāpeniskai atcelšanai, lai pēc tam tos nodotu izvērtēšanai ekspertu grupai.
12. Konceptuāli atbalstīt Ekonomikas ministrijas sagatavotos grozījumus Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” (ieceļošana no trešajām valstīm). Ekonomikas ministrijai precizēt noteikumu projektu atbilstoši sēdē lemtajam un precizēto noteikumu projektu iesniegt izskatīšanai Ministru kabineta 2021.gada 16.marta sēdē.
13. Pieņemt zināšanai Latvijas Tirdzniecības un rūpniecības kameras pārstāvju sniegto informāciju par veiktajām biedru aptaujām saistībā ar nodarbinātības formas maiņu un tās ietekmi uz uzņēmumu darbību Covid-19 izplatības laikā un izstrādāto vadlīniju projektu uzņēmumiem drošai klātienes darbībai. Ministrijām izvērtēt vadlīniju projektu un komentārus par to nosūtīt Latvijas Tirdzniecības un rūpniecības kamerai līdz 2021.gada 17.martam.
14. Pieņemt zināšanai Latvijas Pašvaldību savienības pārstāvju sniegto informāciju par izstrādāto atbalsta sistēmu pašvaldību iesaistei inficēto personu un kontaktpersonu pārtikas un medikamentu apgādes nodrošināšanā. Latvijas Pašvaldību savienībai apkopot pašvaldību atbalsta sniedzēju kontaktpersonu koordinātes un nosūtīt tās Veselības inspekcijai.
15. Veselības ministrijai izskatīšanai Ministru kabineta sēdē iesniegto rīkojuma projektu par grozījumiem Ministru kabineta 2020.gada 6.novembra rīkojumā Nr.655 “Par ārkārtējās situācijas izsludināšanu” (vakcinācija) steidzami nosūtīt ministrijām izvērtēšanai.

Sēdi slēdz plkst. 18.50

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis |

\* Dokuments ir parakstīts ar drošu elektronisko parakstu